РОКЕТМЕН
Колко време ще отнеме?
Зависи само от теб.
Добре тогава.
Знам как се прави.
Казвам се Елтън Херкулес Джон...
и съм алкохолик.
Пристрастен към кокаина.
И към секса.
С булимия.
Също така съм шопинг маниак с проблеми с тревата,
опиатите...
И гневните изблици.
Защо си тук сега?
Дилърът ми е извън града
и ми се стори добър вариант.
Защото искам да се оправя.
Какъв беше като дете, Елтън?
Като дете ли?
Бях дете разгевезено, всичко беше ми простено,
същински бяс неудържим.
Времената се променят, днес бедняци дебелеят,
но ще те пипне лудостта, щом скоро се завърне тя!
В петък хапваш си месце.
И така ти е добре...
И пържола си препече в съботната вечер.
Светски партита от раз мога да съсипя аз.
Вечер дишам без мерило цели кофи със лепило.
Аз съм гад, аз съм гад, пак съм тук във твоя свят!
И съм трезвен при това, факт е туй, а не шега!
Може да съм гад свиреп, но съм по-добър от теб!
Тъй е всичко, що творя, как се движа, как стоя...
Реджи! Закъсня!
Наложи се да изхвърля вечерята ти. Влизай.
Той прибра ли се?
Аз не ти ли стигам?
Не се обнадеждавай.
Той е непостоянен и много себичен.
Ще му кажеш ли да се качи, ако съм си легнал?
Реджи! Мръдни!
Трябва да приключа, преди да тръгна.
Така. Готово.
Прибери я, преди да излезеш.
Мамо, трябва да тръгвам.
Къде ми е жилетката?
Какво? Нещо лошо ли направих?
Да му се не види,
трябва да го запишем на уроци.
С удоволствие. Тъкмо няма да ми се пречка.
Хайде, изсвири я пак.
Искам да я изсвиря за татко.
Значи все пак се довлече вкъщи.
Здравей, Станли. - Как си, Айви?
Сякаш те интересува.
Влизай, става течение.
Колко ще останеш?
Дадоха ми двуседмичен отпуск.
Реджи сигурно още не спи.
Върви. Обади му се.
Ще го видя утре.
Остана ли вечеря?
Или даде всичко на хлапето?
Баща ми обичаше
семейството и музиката.
Можеше да говори за джаз с часове.
Все ме прегръщаше.
Бях истински късметлия.
Всъщност бях много щастливо дете.
Татко, наистина ли свириш на пиано?
Аз спестявам за уроци.
Ако искаш да седиш тук, ще пазиш тишина.
Слушам си музиката.
Аз харесвам тази.
Да не си докоснал колекцията ми без позволение.
Кога ще ме прегърнеш?
Не бъди мекушав.
Защо не спиш?
Уча.
Гаси и заспивай.
Това се казва енергия!
Изсвири още нещо.
"Лунната соната", Реджи.
Мамо? Учителят смята, че имам шанс
за стипендия от Кралската академия.
Кралската музикална академия ли?
Звучи добре.
"Кралска".
Ножици.
Какво ще кажеш? - Червената е хубава.
Ще е само в събота. - Тогава съм заета.
Не мога да зарежа всичко. - Аз ще те заведа.
Къде отиваш? - Не знам.
Още не съм решила.
Но където и да е, не си поканен.
Учителят смята, че Реджи може да спечели стипендия.
Така ли?
Дали наистина има талант?
Разбира се. Щеше да го знаеш,
ако ти пукаше за мен или за семейството.
Стига си гледал такива неща, не си момиче.
КРАЛСКА МУЗИКАЛНА АКАДЕМИЯ
Може ли да си вървим у дома? - Какво? Никакво прибиране.
Това е твоят живот.
Трябва да преодолееш тази стеснителност.
Мама казва, че никога...
Отначало всеки се бои.
Дръж се уверено.
Това е един от малкото шансове,
които ще ти даде животът.
Покажи им колко си добър,
че си номер едно. Можеш го, нали?
Предполагам. - Добре, върви тогава. Ето.
Ще ти стигнат за закуска и билет за връщане.
Реджиналд Дуайт?
Да. - Здравей, как си?
Добре съм, благодаря.
Съблечи си палтото.
Не си ли носиш какво да изсвириш?
Не знаех, че трябва.
Разбирам. Ами...
Би ли ми изсвирил нещо,
за да добия някаква представа?
Защо спря?
Стигнахте само дотук.
Може да имаш добра памет и слух,
но те чака много работа.
И така, китките и гърбът изправени.
Да започнем с гамата в до мажор.
С две ръце, две октави.
Свали ръцете и стига си вдигал шум.
Какво ме гледаш?
Любов желая аз,
но невъзможно е.
Какъв човек
безотговорен.
Такъв човек
е мъртъв вътре,
а другите са тъй свободни.
Да обичам аз не мога,
вътре съм опустошен.
Не чувствам нищо,
само студ.
Не чувствам нищо.
Само белезите стари.
Те стягат
моето сърце.
Любов желая аз,
ала по моя вкус.
След всичко, дето вече знам...
Бреме нося аз голямо.
О, Боже, аз видях
какво ли не.
И все пак любов желая аз...
Но различен вид...
Любов, която... - Да не ме сломява...
Да не ме затваря, да не ме затиска.
Любов желая, дето нещо значи,
такваз любов желая аз.
Любов желая аз.
Има някакво момче.
Реджи. Какво правиш?
Здрасти, аз съм Фред, приятел на майка ти.
Преди години ме върза с това дете,
а сега най-сетне имам причина да си тръгна
и да се отърва от теб и проклетата къща!
Дори не ме прегърна за сбогом.
Той не умее да изразява обичта си.
Такъв си е.
Иска ми се да бях някой друг. - Стига глупости.
Как мислите, че се чувствах?
Та аз бях дете.
Бях съкрушен.
Но другите не дават пет пари.
Както и да е.
Бях открил плочите.
И рокендрола.
ЕЛВИС ПРЕСЛИ
Знам, че го харесваш. Наистина е готин.
Не бих му отказала. - Мамо!
Благодаря, мамо, страхотна е.
Сериозно ли искаш да ставаш рокаджия?
Да, разбира се.
Значи ти трябва прическа.
Може ли като на Елвис? - Радвай се на косата си, докато я има.
Метнал се е на моя род.
На двайсет вече ще е оплешивял.
Поздравления! Дейв печели четири пържоли,
пакет първокласна кайма и наденица.
Благодаря на всички!
А сега момчето на Шийла и Фред
ще ни изсвири няколко песни.
Реджи Дуайт!
Ти си, Редж!
Давай, момче.
Здравейте.
Да му се не види. Някой има ли цигара?
Не струва!
Реджи, изсвири любимата ми.
Извинете.
Не я оставяйте там. - Защо?
Защото ще падне.
Става късно, къде са моите хора?
Мамо, кажи ми, щом дойдат те.
Седем часът е и е време за рок!
Корема искам да напълня с бира.
Моят старец е пиян залян,
а майка ми не дава пет пари.
Сестра ми е сладка с обуща и тиранти
и косата намазана с гел.
Стига сте ни досаждали!
Писна ни от тази дисциплина!
В събота вечер човек може да се сбие,
малко да се поразкърши,
да смаже стария мотор,
да го накара да танцува.
Събота вечер ми е любима,
събота вечер е само за мен!
Тази вечер е пълно с народ.
Търся си маце, да го ударим на живот.
Щом трябва, със тия за нея аз ще се сбия.
Ще пийна едно и ще изкрещя: "Стойте далеч, с мене е тя!"
Два звука са ми най-любими,
на нож байонет и на мотоциклет.
На работническата класа съм продукт малолетен,
а дъното на чашата е мой другар мимолетен.
Бой!
Стига сте ни досаждали!
Писна ни от тази дисциплина!
В събота вечер човек може да се сбие,
малко да се поразкърши,
да смаже стария мотор,
да го накара да танцува.
Събота вечер ми е любима,
събота вечер е само за мен!
Ето ги, Дейв.
Няма да те изядат. Поговорете си.
Днес се получи добре.
Явно умеете да се забавлявате.
Какво ще кажете за два паунда седмично?
На човек.
Слушаме те.
Промоутър съм на соул музика.
Имаме две американски турнета в Англия
и ни трябва група.
Отговорете ми до утре по обед.
АМЕРИКАНСКОТО СОУЛ ТУРНЕ ВЕЛИКОБРИТАНИЯ 1969 Г
Как един дебеланко от затънтен край
с очила и име Реджи Дуайт
може да стане изпълнител на соул?
Напиши песни.
Аз съм кльощаво черно хлапе
от Детройт
и истинското ми име е Родни Джоунс.
Десет години свирих в крайпътни заведения,
докато се усетих какво е нужно.
Да си смениш името ли?
Не само името.
Трябва да убиеш онзи, който си роден,
за да станеш този, който искаш да си.
Успех.
Намокрих си ръцете.
Внимавай с това.
Елтън? - Да?
Смятам да си сменя името.
Чудесно.
Мисля да го променя на Елтън Дийн.
Но това е моето име.
Да, знам. Как ти се струва?
Гледай си работата!
Ясно.
ТЪРСЯТ СЕ КОМПОЗИТОРИ, ПЕВЦИ, МУЗИКАНТИ
"ДЕНМАРК СТРИЙТ"
"МУЗИКА И ИНСТРУМЕНТИ"
Пианисти имам, с лопата да ги ринеш.
Също и пея.
Какъв стил?
Ами, всичко.
Рок, соул, кънтри и уестърн.
Ще гръмна следващия,
който ми запее "Улиците на Ларедо".
Също така пиша песни.
Това беше добро. Липсва му само текст.
Да, това е трудната част.
Как се казва?
Сега ми хрумна.
Току-що ли?
Как каза, че се казваш?
Елтън.
Елтън?
Елтън чий?
Джон.
Елтън Джон.
ДИК ДЖЕЙМС
Какво правиш в кабинета ми?
Провеждам среща.
Тогава да ти направя чай...
шефе?
И така, Елтън Джон, благодаря за посещението.
Остави контакти на рецепцията. - Моля ви.
Дайте ми шанс.
Добре.
Виж има ли тук нещо интересно, за което да напишеш музика.
ШЕРИФ БЪРНИ
Тогава, до скоро.
Благодаря. - Вие ли ще се обадите...
Ще поддържаме връзка.
Добре. Много ви благодаря.
Няма защо. Хайде.
ГРАНИЧНА ПЕСЕН
Едно фрапе без пяна.
Благодаря. - Затваряме след час.
Бърни Топин? - Да. Ти трябва да си Елтън?
Да. - Здрасти.
Това е сценичното ми име.
Ще ми кажеш истинското си име, щом се поопознаем.
Добре.
Мислех си... - Ти някога...
Първо ти.
Харесвам стиховете ти. - Благодаря.
Получих записите ти. Много са добри.
Наистина добри. - Благодаря.
Един момент. Това няма работа тук.
Не, много е добро.
Написах мелодия за него.
Аз... - За "Гранична песен"?
Да. Прочетох я и мелодията зазвуча в главата ми.
Виждах всички ноти,
трябваше само да ги запиша.
Пръстите ми едва насмогваха на мисълта ми.
Познато ли ти е?
Всъщност не.
Мога да ти напиша още, Елтън.
После направо ще ти ги пратя. - Добре, чудесно.
Супер.
Истинското ми име е Редж Дуайт.
Готино. Звучи като каубойско име.
Винаги съм искал...
Мечтата ми беше да стана каубой.
Обичаш ли кънтри и уестърн?
Да. - Хубави са, нали?
Чувал ли си "Улиците на Ларедо" на Марти Робинс?
Много е добра.
Хубава песен. - Наистина.
Хубава е. - Да.
Добра песен. - Така е.
Тези са чудесни всичките.
"ХОНКИ КАТ"
Г-Н РЕДЖ ДУАЙТ
Той е мой брат.
Оставете ни да живеем в мир.
Трябва ли да се впечатля?
Запомня се, Дик. Двамата си ги бива. Имам нюх за тези неща.
Добре, само не се изхвърляй.
Може да ги вкараме в едно малко дуо.
Той изглежда добре, ще го направим певец.
Не, чакайте, аз нямам слух. Елтън пее песните.
А аз мога да си взема песните и да си ходя.
Добре де, не бързай да се засягаш.
Пишат чудесни песни, Дик.
Има една идеална за Лулу.
Кротко, тигре.
Съквартиранти ли сте?
Не, живеем при майките си.
Аз пиша текстовете.
Пращам му ги, а той пише музиката.
Има ли автори на песни, които не живеят заедно?
Да. Ленън и Маккартни са неразделни.
Колко песни имате? - Стотици.
Изсвири още някоя.
Добре.
Потискащо. Дай друга.
Това пък какво е?
Занасяш ли се?
Май 99 процента не стават за нищо!
Но е важен единият процент.
Рей ви смята за инвестиция.
Но Рей не разбира.
Доколкото виждам, сте двама дръвници.
Стига сте си губили времето,
намерете къде да работите заедно и ми напишете песни,
които и дъртаците да си подсвиркват.
Човек никога не знае.
Някой ден може да ви стигнат и за албум.
Направете го и ще ви плащам по десет лири седмично.
Моите прекрасни нови квартиранти!
Те са начинаещи рокзвезди. - Здрасти, аз съм Бърни.
Кой е чувал за рокзвезда на име Бърни?
Чудесно.
Какви са ти плановете, Елтън?
Не съм сигурен.
Имаме доста песни. Стигат за албум.
Елтън сега си има приятелка.
Арабела, новата ни хазяйка. Да.
Ами рокендролът?
Ами готините мацки и кокаиновите оргии?
Ами славата и богатството?
Ами фактът, че си обратен?
Какво?
Твоето приятелче е хомосексуалист.
Не, имам си приятелка.
Кога това е спряло някого?
Такъв ли си?
Не знам.
Би ли имало значение, Бърни?
За мен не.
Но за Арабела, може би.
Тук съм съгласен. Познаваш ли я?
Стига де.
Извинявай.
Съжалявам.
Бърни. - Извинявай.
Тихо!
Тези кофи са навсякъде.
О, не, Бърни. - Какво?
Сега пък какво има?
Какво ще правя?
Ще й кажеш.
Това ще разбие сърцето й.
Не съм убеден, че има такова.
Може ли по-тихо?
Ще събудите цялата улица!
Хайде.
Чакат ни толкова неща, толкова светове, които да покорим.
Говоря за Америка! Това е простор!
"Тауър Рекърдс".
Виж, песните са чудесни.
Хората все питат: "Кой пее на демотата?"
Ти си адски готин пианист,
имаш изумителен глас.
И се случва някаква магия,
когато пееш нашите песни.
Чу какво каза Дик. Ръцете ми били тромави.
Много важно какво мисли Дик.
Просто не знам дали съм това,
което им трябва.
Време е да излезеш начело.
Обичам те, човече.
Така е, но...
Не по онзи начин.
Да.
Елтън? Време е за лягане.
После станахме неразделни.
Беше ми като брат.
Знаете ли, за двайсет години
не сме се скарали нито веднъж.
И така, послушах съвета му и казах на Арабела.
Прие го доста добре всъщност.
Копеле!
Съсипала е пианото ми.
Гадина такава!
Музиката ти е същият боклук като теб!
Как си, мамо?
Знаех си, че ще се върнеш.
Ще трябва да плащаш наем. Не рина парите с лопата.
Добро утро. - Добро утро.
Облечи се, Реджи! - Елтън.
Няма да ми се размотавате тук по цял ден.
Пишем песни.
Така ли? Явно върви добре.
Така. Никакви бъркотии вкъщи.
Тук е чисто и подредено и така искам да остане.
Това не ви е някакъв бардак.
Не мога да върша всичко. Само да готвя, чистя и пера.
Не е честно да разчиташ само на мен.
Изцапана е с яйца.
Отивам да се избръсна.
Благодаря за закуската!
"Чувство"... В сол.
Някак е странно
това чувство в мен.
Не съм от онези, които
прикриват се лесно.
Пари нямам много.
Но само да имах,
голям дом щях да купя,
за да живеем двама там.
Да бях аз скулптор,
но все пак не съм.
Или да забърквах смеси
в пътуващо шоу.
Знам, не е много,
но мога само това -
дарявам ти песен своя,
за теб само е тя.
Прости, че забравих,
но такъв съм си аз,
не помня цвета им,
зелен или син.
И все пак ме чуй.
Аз искам да кажа...
Не съм виждал по-нежни
от твоите очи.
И можеш да се похвалиш,
че е твоя песента,
макар да е простичка
и дотук да свършва тя.
Дано обаче не възразяваш,
че със думи възпях
колко хубав е животът,
щом те има на света.
Дано обаче не възразяваш,
че със думи възпях
колко хубав е животът,
щом те има на света.
Как беше?
Прекрасна. Най-хубавата след "Лет Ит Би".
Това е трансатлантическо!
Знаех си, че ще успеете.
Първо ще ви осигуря договор за три албума.
Три ли? - Годишно.
Уредих ви две вечери в "Трубадур".
Дъг Уестън е стар приятел. - В "Трубадур" ли?
Много добър фолк клуб в Ел Ей. - Знаем какво е, Рей.
Хайде да не прибързваме,
още нямам бенд.
Това съм го уредил, спокойно.
Без да съм неблагодарен,
не може да ми натрисаш това.
Време е за нещо дръзко, Елтън!
Турнето в Америка е риск
и ако се издъниш, ще те убия.
Но Рей също ще дойде и ще те наглежда.
Купи си нови дрехи, нещо по-така.
Покажи им кой си.
Само направи грандиозно шоу
и не се самоубивай с дрога.
Нали?
Какво пък.
Отивам на масаж.
Мери?
ХОЛИВУД
Абсолютно.
"Тауър Рекърдс".
"ТРУБАДУР"
Приятели на Дик!
Радвам се да те видя, Дъг.
Рей.
Как си? Много се радвам да те видя.
Кого ми водиш?
Здрасти. Бърни. Приятно ми е.
Здравей, Бърни.
Аз съм Елтън.
Чудесно. Как си?
Понеделник вечер в "Трубадур".
Ще бъде велико!
Ще е фрашкано с народ. Много ще ви хареса.
Не е точно каквото очаквах.
Така ли?
Малко по-малко е.
Да, размерът е всичко, приятелю.
Миналата седмица тук пя Нийл Йънг
и опашката опасваше карето.
Беше най-великата вечер.
Готина шапка.
Харесва ли ти? - Да, наистина.
Спечелих я на бас,
с Боб Дилън. - Така ли?
Готино.
Елтън. Това е бендът. Ще проверя как се справят.
Нещо за пиене? Дай им каквото искат.
Тъкмо са долетели от Англия
и ръцете им са капнали.
Леле, какво си облякъл?
Това е сценичният ми костюм.
Къде е Реджи? Реджи!
Нийл Даймънд е на бара и разговаря
с Леон Ръсел и половината "Бийч Бойс"!
Да му се не види, Бърни!
Реджи?
Елтън! Прекалено се вживяваш. - Не!
Бърни! Ти не се вживяваш достатъчно.
Те са гениите на американската музика.
Не мога да се изтъпаня пред тях!
Тогава ще кажем на Дъг да върне парите
и да отпратим хората. - Къде е той?
Рей. - Подписа договор!
Дик ти плати самолета!
А сега излизай и започвай, пъзльо такъв!
Ами хайде де.
А сега, дами и господа,
една изгряваща рокендрол звезда.
Моля, посрещнете чак от Лондон, Англия,
Елтън Джон!
Аз си спомням -
рокът беше още млад.
Аз и Сузи
се забавлявахме така.
Хванати за ръце,
подхвърляхме жабки.
Имах стар "Шевролет" и свой малък дом.
Но най-страхотният момент
беше Крокодилският рок.
Докато другите танцуваха денонощно рок,
ние скачахме и се мятахме на Крокодилския рок.
Рокът Крокодилски те разтриса цял
и краката ти понасят те сами.
Това бе славно и неповторимо време.
Майчице, онези петъчни нощи,
когато Сузи в тесни рокли се гласеше,
а рокът Крокодилски здраво ни тресеше!
Раз, два, три, четири!
Беше жестоко! Ти си велик! - Благодаря.
Това е Хедър.
Беше изумителен!
Благодаря.
И така! Стига глупости!
Кой иска да купонясва у Мама Кас?
Толкова съм пиян, а Дъг току-що ми даде колата си!
Страхотно, нали? - Наистина.
Боб Дилън трябва да е някъде тук.
С Хедър ще отидем в типито.
Наистина ли? - Да.
Добре.
Ще се оправиш, нали? - Разбира се.
Да, да.
Нали остава за утре да отидем до "Тауър Рекърдс"?
Тя иска да ме води на някакво място - Парадайз Коув.
Да оставим за друг път.
Разбира се.
Хайде.
Америка, човече.
Големи простори,
красавици...
Това е сбъдната мечта.
Наздраве.
Да останем тук завинаги.
Маце в сини джинси,
дама от Ел Ей,
шивачката на бенда.
Хубави очи,
престорена усмивка.
Ще се ожениш за музикант.
Балерина -
сигурно сте я виждали
как в пясъка танцува.
Сега тя в мен е,
завинаги с мене,
танцьорка малка в мойта длан.
Как истинска я чувствам,
докато лежа тук сам.
И само ти,
ти само можеш да ме чуеш,
когато промълвя аз нежно,
бавно:
Прегърни ме, с мен танцувай,
фаровете ти преброй,
положи ме във постеля.
Знам, днес нямаше покой.
Прегърни ме, с мен танцувай,
фаровете ти преброй,
положи ме във постеля.
Знам, днес нямаше покой.
"Дом Периньон", 63-та, добра реколта е.
Не, благодаря.
Винаги е важно да разчиташ на милостта на непознати.
Джон Рийд.
Елтън.
Знам, в началото ти идва в повече,
но имам чувството, че ще привикнеш.
Дори бих предсказал,
че ще станеш най-продаваният в Америка.
Значи песните ти допадат?
Не чак колкото певецът.
Ти май не съзнаваш какво се случи днес в "Трубадур".
В музикалната индустрия съм и мога да ти кажа,
че в живота на рокзвездата има мигове, които определят коя е
и как я възприемат хората, докато се въздига в небесата.
Ти вече запали фитила.
Сега всички можем да видим как искриш в сияйни цветове
и превръщаш нощното небе в магия.
Там, където преди беше мрак, сега си ти.
Елтън Джон.
Можеш да правиш каквото поискаш.
Можеш да бъдеш какъвто поискаш.
И ще бъде лудо приключение.
Масово тиражират рецензия на "Ел Ей Таймс".
Всички са пощурели.
Удължих престоя ни.
Следват три вечери в Сан Франциско.
Чакай, Рей. - След това Ню Йорк,
после две представления пак тук...
И Дик ни иска в Лондон за нов албум.
"Ликувайте. Рокмузиката има нова звезда.
Това е 23-годишният англичанин Елтън Джон,
чийто дебют в "Трубадур" беше изключителен във всяко отношение."
Случва се, момчета.
Не забравяй, щом се върнеш,
ми дължиш четири представления.
Ти каза... - Четири.
Четири представления?
Да. - Няма да стане!
И така...
Ще те видя ли, щом се върна?
Мен не ме мисли. Наслаждавай се на славата си.
Това е важното. - Ела с мен в Лондон.
Не мога, но...
Когато имам път натам, ще ти се обадя, обещавам.
Вече пуснах публиката.
Не ги карай да чакат.
Ще те гледам от първия ред.
ОСЛЕПИТЕЛЕН ШОУМЕН
Страхотни са.
Това са адски стилни обувки по мой модел.
Ще можеш ли да свириш с тях?
ЕЛТЪН РАЗТЪРСИ ЕЛ ЕЙ
БЛЯСКАВА СУПЕРЗВЕЗДА
Това няма да продължи вечно.
Да му се радваме, докато можем.
ЕЛТЪН ДЖОН СУПЕРЗВЕЗДА
МУЗИКАТА МУ Е СЕНЗАЦИЯ
ТОВА ЛИ Е НАЙ-БОГАТИЯТ РОКАДЖИЯ?
Добър ден.
Джон.
Така...
Спираме дотук.
Добре ли си, скъпи? - Да.
Кики, ще ми дадеш ли пет минутки?
Ще вляза. - Той е доста зает.
Благодаря.
Добра работа. - Хубав костюм.
Здравей.
Какво правиш тук? - По работа.
Обещах да ти се обадя, като имам път насам.
Колко ще останеш?
Не знам, зависи.
Не ме карай да те моля.
Песните ти звучат навсякъде.
Трудно е да не мисля за теб.
Наистина ли?
Елтън, какво става?
Продължаваме ли, или да пием по бира?
Вървете да пийнете бира.
Какво искаш, Елтън?
Да вечерям с теб.
Толкова си скромен, че чак е неудобно.
Рокзвезда милионер, който живее при майка си.
Нещата вече са сериозни.
Бъди дързък, мисли с размах.
Какво искаш наистина?
Щом погледна назад,
бил съм млад и зелен.
Пеех из страната.
Ловях риба във реката.
Отговора търсех.
Или свише знак.
Но додето светлините не видях на твоя град,
сляп аз бях.
Всички казваха, назад, стой далеч от този град,
във гората си върви!
Тези дни са днес зад мен,
аз съм много променен.
И така ми е добре!
Назад, стой далеч от този град!
Животът във града, май не е за мен това.
Все едно да търсиш злато...
В мина със сребро.
И искаш да отпиеш уиски
от бутилка вино!
ПРОДАДЕНО
Книги някои прочетох
и списания чета
за онези стилни дами
от Ню Орлиънс.
А глупците у дома
мен нарекоха глупак.
Аз вярвам в правилото златно...
Всички казваха, назад, стой далеч от този град,
във гората си върви!
Тези дни са днес зад мен,
аз съм много променен.
И така ми е добре!
ДОКУМЕНТ ЗА СОБСТВЕНОСТ
Никой не е пренебрегнат, Дик.
Елтън смята, че ще върви по-гладко, ако има личен мениджър.
Досега не е имало проблем. - И сега също няма.
Виж, има много работа, ангажименти, турнета и т.н.
Затова ще поема мениджмънта.
Ще се грижа за нещата. - Така, значи?
Нали си наясно, че имам договор с Елтън?
Проучих въпроса.
Клиентът ми има право на външен представител.
Така си мислиш ти...
Педал нещастен!
Ами ти? Доволен ли си от тази договорка?
Кажи де.
След всички години?
Не е нищо лично, Дик.
Да вървим, Рей.
Желая ти успех, Елтън.
Изключително скъпата ти картина е обърната надолу.
След вас, г-н Джеймс. - Благодаря, Реймънд.
Така...
Беше направо кошмарно.
Спокойно, това е само бизнес. Дик е голямо момче.
Г-н Рийд, от офиса на лорд Грейд се обадиха за Кралското вариете.
Кралицата майка явно е голям фен.
Не можехме ли да задържим Рей? Той е свестен човек.
"Свестен човек" не е занятие.
Моментът е решаващ, Елтън.
Ще трябва да сме по-внимателни,
вестниците душат наоколо.
Не бива да им даваме поводи за слухове.
Мисля да ти наемем приятелка.
Не е ли малко прекалено? - В никакъв случай.
Заложени са кариерата ти и бизнесът ни.
Ако се разчуе, че спим заедно,
край на всичко. - Ясно.
Говори и с родителите си.
Нека са подготвени какво да говорят.
Репортерите ще потърсят първо тях.
Здравей, Редж. - Здравей, татко.
Ами... заповядай, влез.
Много екстравагантни обувки.
А... да.
Нося ти нещо.
За какво си дошъл, Редж?
А, момчетата.
Татко, отпред има ролсройс.
Стивън, Джеф,
това е брат ви Реджи.
Полубрат.
Вече не ме наричат Реджи.
Мислех, като се върна от турнето,
да се видим някой път.
Може да ви осигуря билети за следващия си концерт.
Това не е за мен.
Вярно ли е, че струваш 25 милиона паунда?
Знаеш ли, всъщност не знам.
Много се гордеят с теб.
Дори имаме някои от плочите ти.
Върви да донесеш албума и нещо за писане.
Сигурно все те молят за това, но...
Би ли го подписал?
Разбира се.
НА ТАТКО
Не, нека да е "На Артър".
Той е колега от работа.
Голям фен ти е.
Така ли?
Чудесно.
Е, добре.
Явно втория път ти се е получило много добре.
Да, така излиза.
Понеже не всеки получава втори шанс.
Момчетата се зарадваха да видят истинска звезда.
Разбира се. Благодаря, татко.
Довиждане!
Като порасна, ще стана попзвезда.
Защо си излязъл бос?
Ти ще станеш проектант.
Прибирайте се.
Какво да направя, за да получа нещо за пиене?
Стига си се цупил.
И да не ти харесва, просто се налага.
Цял живот ли ще се боиш от нея?
Спри колата.
Казах да спреш!
След петнайсет минути си на сцена.
Ти си великият мениджър, измисли нещо.
Кажи им, че съм зает да разбивам сърцето на майка си!
Елтън. Елтън!
Обикаляй наоколо.
Либерачи!
Пинър, 9755.
Мамо, аз съм. - Знам кой си.
Трябва да ти кажа нещо.
Реджи, ще изпуснем участието ти в шоуто.
Млъкни, мамо!
Още е рано, сега говоря с теб.
Аз...
Аз и Джон сме...
Работата е там, че...
Аз съм хомосексуалист.
Обратен.
Педераст.
Швестер.
Кажи нещо!
За бога, известно ми е.
Знам го от години.
И нямаш нищо против? - Всъщност не ми пука.
Но предпочитам да не го разгласяваш.
Дано съзнаваш,
че така избираш да останеш сам.
Никога няма да бъдеш обичан истински.
Добре, ще затварям.
Тя каза, че няма да бъда обичан.
Не ме поставяй повече в това положение.
Стегни се, след десет минути си на сцена.
Това е бизнес, идиот такъв.
Да не си ме докоснал повече.
Истинската любов се намира трудно.
Затова намираш начин да живееш и без нея.
Добре ли си? - Да.
Албумът ми отново е номер едно в Америка.
Скоро тръгвам на най-доходното турне в историята на рока.
Отговорен съм за пет процента
от продажбите на плочи в света
и имам най-голямата украса за глава.
Така че съм добре, Бърни.
Някога бяхме само двамата,
а сега има куп народ само за музиката.
Не ти ли се иска да излезеш
и да пееш без цялата тази помпозност?
Просто да бъдеш себе си, Редж.
Защо ми е подобно нещо, Бърни?
Не би ми дрънкал тези глупости, ако ми беше приятел.
Хората не плащат да гледат Реджиналд Дуайт.
Те плащат да гледат Елтън Джон!
Не смей да ме поучаваш как да си върша работата!
Успех.
Не си длъжен да го търпиш. - Бърни, пиши си проклетите текстове
и остави другото на мен!
Съжалявам. - Знам.
Дами и господа,
моля, посрещнете Елтън Джон!
Къде съм? - В дома ви в Ел Ей, г-н Джон.
Ясно.
Ще приготвя кафе.
Скъпи, мислех си да спрем пиенето за малко
и да сме повече заедно.
Добър ден.
Г-н Рийд.
Какви ги вършиш? - Малко рокендрол.
Рокендролът не е да чукаш секретаря си пред персонала!
Рокендролът е да те изкарвам от леглото,
да уредя 250 концерта в 26 различни страни,
да сключа 112 трудови договора,
застраховки, авторски обезщетения,
да предоговарям безумията ти и да ти бърша задника.
Всичко, което правиш ти, е да свириш на пиано.
А за мен рокендролът е индустрия за 87 млн. долара годишно.
Може да свиря на пиано, но знаеш ли какво още правя?
Плащам, Джон.
За всичко,
включително за тази къща, която искам да напуснеш веднага.
Може още да си ми мениджър, но между нас всичко свърши.
Толкова си предсказуем. - Не.
Искам да съм сам,
не с някакъв кретен, който ме унижава
и не дава пет пари за мен!
Вън оттук!
Елтън!
Какво правят тук?
Каза ми да наема самолет и да ги доведа за концерта.
Другата седмица, Джон! - Вече е другата седмица.
Ще им донеса нещо за пиене.
А ти върви да се измиеш, защото вониш.
Шийла! Толкова време мина.
Виж ти, каква гледка!
Ето ни и нас. - Здравей, бабче.
Не мога да повярвам, че съм в Америка.
Как си? Радвам се да те видя.
Елтън. - Здравей, мамо.
Елтън, скъпи, помниш ли сем. Андерсън?
Съседите ни. - Ами да!
Как бих могъл да ги забравя?
Здравейте.
Какво плахо момченце беше!
Я се виж сега.
Елтън, трябва да ги разведеш наоколо.
Да, веднага.
Елтън ще ни покаже къщата!
Мамо, настъпваш ми халата! - Не бъди груб.
Вълнуваш ли се?
Колата. - Да.
Как си, Бърни? - О, здрасти! Как си?
Нямам представа кой е.
Ето го и него!
Дами, Елтън.
Привет!
Какво правиш тук сам?
Нещастен глупчо.
Изпускаш цялата веселба долу!
Щом не липсвам на никого,
какво толкова?
Трябва да пийнем.
Хайде, да вървим да пийнем.
Точно така.
Да, вървете да пийнете.
Изглеждаш страхотно!
Тъпанар.
Следващият ми номер е...
Да се самоубия.
Снощи тя събра багажа мой,
а във девет сутринта
ще съм вече високо
във небето полетял.
Земята тъй ми липсва,
липсва ми животът ми.
Самотно е във космоса,
в този полет на безвремие.
Самовлюбен тъпак!
Скъпи!
Цялата тази наука, която ми е чужда,
това работя пет работни дни.
Рокетмен.
Ще отмине много, много време,
преди да кацна долу пак и да открия,
че аз не съм човекът, когото те познават.
О, не, не.
Аз съм Рокетмен.
Рокетмен горивото изгаря тук горе, съвсем сам.
Ще отмине много, много време,
преди да кацна долу пак и да открия,
че аз не съм човекът, когото те познават.
О, не, не.
Аз съм Рокетмен.
Рокетмен горивото изгаря тук горе, съвсем сам.
Ще отмине много, много време.
Елтън.
Извинявай. Какво казваше?
Казвах, че ми трябва почивка.
Трябва ти почивка?
Имам нужда да спра и да остана сам за малко.
Какво?
Връщам се у дома за известно време.
Радвам се за теб.
Защо с теб не изчезнем някъде заедно?
В ранчото ми.
В ранчото ми ще се скрием от света.
Ще пишем песни, както преди.
Както някога.
Трябва да си вървим у дома, Елтън.
Да се върнем към себе си.
Не, ти върви.
Има още текстописци, с които искам да работя.
Ще ми се отрази добре да работя и с други хора.
Идеята е наистина добра.
Моите верни поданици.
Здравей, Австралия!
Или беше Ню Йорк?
Суиндън. Или където там се намираме.
Като не ви харесва, вървете си!
Явно всички правят само това.
Както и да е... Поздрав за всички трезвени!
Хей, хлапета, скъсайте въжето!
Прожекторите осветяват нещо,
което всичко тук променя!
Днес ще заколим угоеното теле,
така че стойте тук.
Чака ви наелектризираща музика,
стени от звук.
Кенди и Рони, видяхте ли се с тях?
О, но те са се отнесли!
Тя има електрикови ботушки, мохерен костюм.
Прочетох го в едно списание.
Бени и Джетс!
Дано съзнаваш, че така избираш
да останеш сам.
Никога няма да бъдеш обичан истински.
Кога ще ме прегърнеш?
Не бъди мекушав.
Това е един от малкото шансове,
които ще ти даде животът.
Кой си ти? - Можеш да правиш каквото поискаш.
Можеш да бъдеш какъвто поискаш. Какво искаш наистина?
Какво плахо момченце беше!
Я се виж сега.
Какво искаш наистина?
Връщам се у дома за известно време.
Какво искаш? Зает съм.
Защо не се върнеш в студиото, за което плащаш?
Защо не продаваш плочите ми? Какво е това?
Единайсети в Италия.
Песента не струва
и записът е посредствен.
Не, проблемът е,
че никога не си ме разбирал,
нито какво съм преживял.
Трябваше да те уволня, когато ме остави!
Радвам се, че те оставих. Значи мога да съм обективен
в твоя самодостатъчен ограничен свят.
Отивай в студиото и прави музика или пък недей.
Не ми пука.
Ще ти запука, щом свършиш парите.
Щом искаш, давай, съди ме.
Подписа договори с мен преди години.
Затова ще си прибирам 20-те процента, дълго след като си се довършил.
Махай се от къщата ми!
Изчезвай!
Фантастична е.
Искаш ли да я чуеш пак? - Не искам.
Искаш ли чай?
Няма ли нещо по-силно?
Трябва да си много горд.
Много пъти съм те гледала и музиката ти винаги е...
Лична, откровена
и открита.
Сигурно си самотен понякога.
Не мога да огрея вече
тъмнината в теб.
Всички мои снимки
избледняват в черно-бяло.
Умора ме надвива,
а времето все още е пред мен.
Застинал тук,
на стълбата на своя живот.
Твърде късно е
от падане да се спасиш.
Риска поеми
и промени живота свой.
Ти не разбра
смисъла на нашата среща.
Вратата затвори
и ме остави,
заслепен от светлината.
Не оставяй слънцето да залезе за мен!
Макар да търся себе си,
съзирам вечно някой друг.
Ще оставя частица от живота ти
свободно да лети.
Но да изгубя всичко,
е все едно слънцето да залезе за мен.
Добро утро. - Добро утро.
Съжалявам.
Знам.
Ренате не го заслужаваше.
Тя е добър човек.
Аз я въвлякох в безумието си.
Бракът направи ли те щастлив?
Всъщност не. Аз съм гей.
Мисля, че...
Здравей, мамо.
Искате ли да... - Може би по-късно.
Здравей, татко. - Здравей, синко.
Добре ли си? - Да.
Говорех за горката Ренате.
Такава прекрасна жена.
Разводът може да е много болезнен.
Сега обаче ще празнуваме.
Открихме чудесна вила край морето.
Говори днес с Джон,
уреди парите, не искам да изтървем и тази.
На Мeнорка е.
Прекрасно място, трябва да го видиш.
Мeнорка, значи?
За какво ти е да ходиш там?
Защото ти ме прогонваш.
Отворим ли вестник,
вътре пише нещо за теб и алкохола или наркотиците.
Разбиваш сърцето на горката си майка.
Ще ви напиша чек,
да си купи ново.
Колко типично, да кажеш нещо такова за мен.
А се отказах от толкова много заради теб.
От какво си се отказала?
От баща ти, например.
Ти наистина си безсърдечно чудовище.
Аз не живея живота си в черно-бяло.
Не ми трябват изкривените ти представи за каквото и да било.
Писна ми да бягам от това, което съм.
Няма нищо лошо в успеха. Или в удоволствието.
Защо ли се извинявам за това?
Мамо, изчукал съм всичко живо.
И съм взимал всеки известен наркотик.
Всичките!
Знаеш ли какво?
Насладих се на всяка една минута.
Откакто за пръв път размаха крачета
пред пиано, имаш голям късмет.
Никога не си се трудил за нищо в живота си.
Всичко ти идва на крака. Ти не правиш нищо.
А аз съм тази, която страда.
Не биваше да имам деца.
Знаеш ли какво разочарование е да съм твоя майка?
Тъжно е, толкова е тъжно.
Колко тъжна ситуация!
И само става по-абсурдно.
Тъжно е, толкова е тъжно.
Защо не могат да поговорят?
И изглежда,
че най-трудно е да кажеш "съжалявам".
Ще желаете ли десерт?
Да. Два шоколадови пудинга.
И ябълков пай и десерт с малини.
А сладолед?
Да, всичките. - Отличен избор.
Къде се губи Рийд напоследък?
Има ли значение?
Той ме мрази в червата.
Никой не те мрази, Елтън.
Явно още се самоубиваш бавно.
За какво си дошъл, Бърни?
Тръгна си, когато ти изнасяше.
Сега си се върнал да ме назидаваш ли?
Когато за пръв път стигнахме донякъде,
ти си тръгна, нали така?
Някакво момиче беше по-важно от мен
и от всички онези легенди, които ни приемаха сред тях.
Изостави ме в най-важния момент, Бърни.
Кога се предаде?
Щом не ти пука за теб самия, как го очакваш от друг?
Когато най-много се нуждаех от теб,
теб те нямаше. - Не е слабост да поискаш помощ.
Скъсах си задника да ни измъкна от калта.
Ден след ден, години наред.
И сега аз не мога да вървя спокойно по улицата.
Аз съм този, който няма личен живот.
Защото не аз седя с крака върху бюрото,
дъвчейки някакъв молив.
"Пиши си текстовете и остави другото на мен."
Проверявах те!
Трябваше да се досетиш.
Благодаря. - Добър апетит.
Кога ще слезеш на земята?
Кога най-сетне ще се приземиш?
Трябваше да остана във фермата
и да послушам стареца си.
Може да намериш заместник.
Аз ще плащам, нали?
Има много като мен,
несретници с празни джобове,
които като теб събират трохи по земята.
После. Бърни!
Стига, Бърни!
Сбогом, жълт павиран път...
Не преигравай толкова! Страхливец!
Както винаги, ме зарязваш, щом стане напечено!
Към плуга си се връщам аз,
при стария бухал в дълбокия лес,
след жабата със гръб бодлив.
Най-сетне бъдещето си избрах...
Отвъд жълтия павиран...
път.
Проклет глупак!
Бърни ме предаде, както всички останали.
Чух, че било инфаркт.
Гръдна инфекция е, ще се оправи.
Как вървят продажбите? - Какво общо има?
Всички концерти са разпродадени.
Добави още пет. - Да не си луд? Можеше да умре!
Остави това на мен.
Винаги го вдигам на крака.
Но дали ще успееш и този път? - Той ще бъде там.
"МЕДИСЪН СКУЕЪР ГАРДЪН" ТАЗИ ВЕЧЕР ЕЛТЪН ДЖОН
Добре, готов си.
Какво ще правиш ти тогава?
Това ще те обезсърчи.
Но с две-три водки, малко тоник
отново ще си на крака.
Това не ще те крепи вечно.
Не съм обвързан с теб,
не съм подарък за приятелите твои.
Това момче е твърде младо да пее...
блус!
Хей, къде отиваш?
Сбогом, жълт павиран път,
където вият псетата на обществото.
Не съм на място в твоя замък,
към плуга си се връщам аз,
при стария бухал в дълбокия лес,
след жабата със гръб бодлив.
Най-сетне бъдещето си избрах
отвъд жълтия павиран път!
Откакто се помня, ненавиждам себе си.
Вярвах, че никога няма да бъда обичан.
Имаш напредък, поемаш отговорност за действията си.
Да, но започнах да се държа като кретен през 1975 г.
Просто забравих да спра.
Изпитвам срам.
Твърде дълго таих негодувание заради незначителни неща.
Може би трябваше да опитам да бъда по-обикновен.
Здрасти, бабче.
Никога не си бил обикновен.
Я се виж!
Стоиш тук и говориш за чувствата си.
Пълна загуба на време.
Мамо, знам, че не ти е било лесно.
Дано да можеш да ми простиш.
Защото осъзнах, че това ни е нужно сега.
Да си простим.
Проблемът ти е твоята себичност. - Не.
Проблемът ми е, че вярвах, че ме обичаш.
А ти си неспособен на това.
Дадох всичко да задържа нещо, което никога не съм имал.
Винаги съм те смятал за интровертен екстроверт.
Какво? - Той е стеснителен! Винаги е бил.
Вината е изцяло на баща му.
Не ме обвинявай. И без мен щеше да е странен.
Всъщност нямам нищо против "странен".
Боже. Само не и той.
Престанете и двамата.
Повече няма да ви позволя да ми говорите така.
Крайно време беше.
Бърни.
Не ти казах колко си ми нужен.
Не, аз те обичам, човече.
Винаги и завинаги.
Ти пишеш песни, любими на милиони хора.
Това е важното.
Трябва само да помниш кой си
и да го приемеш.
Той не знае кой е.
Напротив, знам.
Аз съм Елтън Херкулес Джон.
Мислех, че си Реджи Дуайт.
От години не съм Реджи Дуайт.
Кога ще ме прегърнеш?
Впечатляващо, знаеш как се работи с това.
Как я караш?
Радвам се да те видя.
Някои дни са по-тежки, но се чувствам добре.
Тук имат ли пиано?
Свириш ли?
Не.
Точно сега не ми е до това.
Страхувам се, Бърни.
Ами ако не съм толкова добър...
без пиенето и наркотиците?
Знаеш, че не е вярно.
Не се боиш, че не те бива без тях.
Боиш се отново да чувстваш.
Може да залъгваш себе си, но не и мен.
Трябва да вървя.
Недей.
Още не.
С това трябва да се справиш сам.
Тези тук се нуждаят от музика.
Благодаря ти, Бърни.
Ти си ми като брат.
ТЕРАПИЯ С МУЗИКА
Не можеш да го разбереш.
Кръвта се смръзва като лед
и светлина студена и самотна
от теб струи.
Ще свършиш ти като развалината,
зад маската която криеш.
Че нивга няма да пробие, си мислеше за тоз глупак.
Тогава виж ме, не се крия, защото се завръщам пак.
Аз предпочитам простичка любов.
Додето още съм изправен,
ти просто избледняваш сам.
Нима не знаеш, още съм изправен,
по-силен съм от всякога.
Изглеждам като истински боец,
а чувствам се като дете.
И аз все още съм изправен
след толкоз време на света.
Отново късчетата на живота си събирам,
без в мислите ми да си ти...
Елтън е трезвен вече цели 28 години и продължава все така.
Но...
Все още има проблеми с шопинга.
Щом излезе от клиниката, основа благотворителен фонд за СПИН.
Набра над 450 млн. долара
и помага на хора с ХИВ/СПИН по целия свят.
Елтън и Бърни продължават да пишат песни заедно.
След 50 години все още не са се карали.
Преди 25 години Елтън срещна съпруга си Дейвид и най-сетне е обичан истински.
Елтън се оттегля от турнета,
за да се грижи за техните синове Закари и Илайджа.